Diari Oficial de la Generalitat Valenciana


Sumari del DOGV 4078, del 04-09-2001 (2001/8186)

Informació pública de la convocatòria de proves selectives per a la provisió, pel procediment de concurs oposició, d'una plaça de tècnic d'administració general, per al lloc de treball de gerent de la Mancomunitat de la Ribera Alta.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4078

Data del DOGV
:   04-09-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/8186


Data del document
:   27-07-2001

Organisme emissor
:   Mancomunitat de la Ribera Alta

Tipus de document
:   Convocatòria

Descriptors 

:   * Alcàntera de Xúquer
    * Alcúdia, l'
    * Alginet
    * Antella
    * Guadassuar
    * Pobla Llarga, la
    * Senyera
    * Énova, l'
    * Llombai
    * Massalavés
    * Montserrat
    * Sellent
    * Carcaixent
    * Manuel
    * Rafelguaraf
    * Sumacàrcer
    * Alberic
    * Benimuslem
    * Cotes
    * Benifaió
    * Turís
    * Alfarb
    * Benimodo
    * Càrcer
    * Montroi
    * Castelló
    * Alzira
    * Algemesí
    * Carlet
    * Beneixida
    * Catadau
    * Gavarda
    * Tous
    * administració local
    * concurs administratiu
    * professió administrativa

Informació pública de la convocatòria de proves selectives per a la provisió, pel procediment de concurs oposició, d'una plaça de tècnic d'administració general, per al lloc de treball de gerent de la Mancomunitat de la Ribera Alta. [2001/A8186]
  
Es convoquen proves selectives per a proveir, pel procediment de concurs oposició, una plaça de l'escala administració general, subescala tècnica, denominació tècnic, per al lloc de treball de gerent de la Mancomunitat de la Ribera Alta, d'acord amb les següents
  
Bases
  
Primera. Objecte de la convocatòria
  
1. D'acord amb l'oferta d'ocupació pública, es convoquen proves selectives per a proveir, pel sistema d'oposició lliure, una plaça de l'escala administració general, subescala tècnica, denominació tècnic, per al lloc de treball de gerent de la Mancomunitat de la Ribera Alta, dotada amb els emoluments corresponents al grup A.
  
2. El tribunal responsable de la selecció no podrà aprovar ni declarar que han superat les proves selectives un nombre superior d'aspirants al de places convocades.
  
Segona. Sistema selectiu
  
El procediment de selecció serà el de concurs oposició lliure.
  
Tercera. Condicions o requisits que han de complir les persones aspirants
  
Per a ser admés a les proves selectives d'accés a la plaça convocada, cal:
  
a) Ser espanyol o nacional d'un dels restants estats membres de la Unió Europea o d'aquells estats als quals siga aplicable la lliure circulació de treballadors, en els termes establits en la legislació estatal que regule aquesta matèria.
  
b) Haver fet 18 anys d'edat i no excedir de 55 anys, ambdues referides al dia d'acabament del termini de presentació d'instàncies.
  
c) Estar en possessió, o en condicions d'obtenir-lo en la data d'acabament del termini de presentació d'instàncies, del títol de llicenciat en Dret, en Ciències Polítiques, Econòmiques o Empresarials, Intendent Mercantil o Actuari.
  
d) No patir cap malaltia ni defecte físic que impedisca l'exercici de les corresponents funcions.
  
e) No haver sigut separat mitjançant procediment disciplinari, del servei a l'estat, a les comunitats autònomes, o a les entitats locals, ni estar inhabilitat per a l'exercici de funcions públiques.
  
Quarta. Presentació de sol·licituds
  
1. Les instàncies de sol·licitud per a prendre part en el concurs oposició, on les persones aspirants han de manifestar que compleixen totes les condicions exigides, referides sempre a la data d'expiració del termini assenyalat per a la presentació d'instàncies, i que es comprometen a prestar jurament o promesa en la forma legalment establida, s'han d'adreçar al president de la Mancomunitat i s'han de presentar al Registre General d'aquesta, els dies laborables, de 08.00 a 15.00 hores.
  
2. El termini de presentació serà de 20 dies naturals comptadors a partir de l'endemà de la publicació de la convocatòria en el Boletín Oficial del Estado. Les instàncies també es poden presentar en els registres que determina l'article 38.4 de la Llei 30/1992, del Règim Jurídic de les Administracions Públiques i del Procediment Administratiu Comú.
  
3. Junt amb la sol·licitud, les persones aspirants han de presentar, mitjançant l'original o una fotocòpia degudament compulsada, els justificants de l'experiència i els mèrits que s'hi puguen al·legar segons la base sisena de la convocatòria, així com un projecte base de gestió i organització per a la Mancomunitat, amb una extensió de 15 folis, tots ells degudament numerats i firmats, que cal presentar en un sobre tancat.
  
4. Els drets d'examen, que es fixen en la quantitat de 10.000 pessetes, els han de satisfer les persones aspirants en el compte número 0182 0523 57 9978803878 de l'entitat bancària BBV, sucursal de l'Alcúdia. El resguard que acredite que l'aspirant ha satisfet els drets d'examen s'han d'adjuntar a la instància.
  
5. Així mateix, cal presentar, junt amb la sol·licitud, la següent documentació:
  
a) Fotocòpia compulsada del documento nacional d'identitat.
  
b) Fotocòpia compulsada del títol llicenciat en Dret, en Ciències Polítiques, Econòmiques o Empresarials, Intendent Mercantil o Actuari.
  
Cinquena. Admissió de persones aspirants
  
Expirat el termini de presentació d'instàncies, el president dictarà una resolució en el termini màxim d'un mes on aparega la llista de persones admeses i excloses. En aquesta resolució, que es publicarà en el Butlletí Oficial de la Província i al tauler d'anuncis, s'indicaran el nom i cognoms i document nacional d'identitat de les persones admeses i excloses, assenyalant-ne les causes de l'exclusió, i s'hi concedirà un termini de 10 dies per a l'esmena de defectes, si pertoca, d'acord amb el que estableix l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú.
  
En la mateixa resolució el president determinarà el lloc i data d'inici dels exercicis i la composició del tribunal qualificador.
  
Sisena. Proves selectives
  
1. Fase d'oposició
  
1.1 Constarà de la realització de tres exercicis obligatoris i eliminatoris.
  
1.2 Primer exercici: consistirà a contestar un test de 90 preguntes, durant un període màxim de 90 minuts, sobre qüestions relacionades amb els temes inclosos en el programa annex a la convocatòria. Cada resposta contestada correctament es valorarà a raó de 0,1 punts.
  
1.3 Segon exercici: es desenvoluparà per escrit durant un període màxim de tres hores, i consistirà en la resolució d'un cas plantejat pel tribunal relatiu a tasques pròpies de les funcions assignades al lloc de treball.
  
En aquest exercici es valoraran fonamentalment la formació general universitària, la claredat i l'ordre d'idees, la facilitat d'exposició escrita, l'aportació personal de l'aspirant i la capacitat de síntesi.
  
1.4 Tercer exercici: exposició, per cada un dels candidats, del projecte presentat. El tribunal podrà formular qüestions relacionades amb ell.
  
2. Fase de concurs: barem de mèrits
  
2.1 La fase de concurs, que no tindrà caràcter eliminatori, consistirà a valorar els mèrits al·legats i justificats pels aspirants d'acord amb el barem que es fixa en l'apartat 2.3.
  
2.2 En la fase de concurs es valoraran els mèrits obtinguts fins a l'últim dia del termini de presentació d'instàncies. A fi d'efectuar aquesta valoració caldrà aportar, junt amb la sol·licitud d'admissió a les proves, la documentació acreditativa dels mèrits al·legats. Aquesta documentació s'ha d'aportar mitjançant l'original o una còpia degudament compulsada.
  
2.3 Els mèrits que cal valorar seran:
  
2.3.1 Experiència: es valorarà fins a un màxim de 7 punts l'experiència en l'administració o entitats pertanyents o vinculades a aquesta, en llocs d'igual o semblants característiques corresponents a llocs de treball del grup A o B, a raó de 0,1 punts per mes de treball.
  
2.3.2 Titulació: es valorarà amb 2,5 punts la possessió del títol de doctorat o haver realitzat un màster o curs impartits per la universitat de més de 400 hores, relacionats amb el desenvolupament local.
  
2.3.3 Coneixements de valencià: s'han d'acreditar mitjançant l'aportació d'originals o fotocòpies degudament compulsades dels corresponents certificats de la Junta Qualificadora de Coneixements de Valencià, i es valoraran fins a un màxim de 0,5 punts d'acord amb el barem següent:
  
Nivell superior i administratiu 0,50
  
Nivell superior 0,45
  
Nivell mitjà 0,40
  
Nivell elemental 0,20
  
Nivell de coneixement oral 0,10
  
Setena. Tribunal qualificador
  
1. Composició. El tribunal qualificador estarà integrat, d'acord amb el que disposa l'article 4.e del Reial Decret 896/1991, de 7 de juny, pels membres següents:
  
President: el de la Mancomunitat o membre d'ella en qui delegue.
  
Secretari: el de la Mancomunitat o funcionari d'habilitació amb caràcter nacional en qui delegue.
  
Vocals:
  
- Un representant de la Conselleria de Justícia i Administracions Públiques.
  
- Un representant d'un dels sindicats més representatius de la comarca.
  
- Dos tècnics d'altres mancomunitats de la Comunitat Valenciana, designats pel president.
  
- Un tècnic expert designat pel president.
  
2. Abstenció i recusació. Els membres del tribunal han d'abstenir-se de formar-ne part i d'intervenir-hi quan concórreguen les circumstàncies establides en l'article 28 de la Llei 30/1992, de Règim Jurídic de les Administracions Públiques i del Procediment Administratiu Comú, notificant-ho a l'autoritat convocant. Les persones aspirants podran recusar-los.
  
La designació dels membres del tribunal inclourà la dels respectius suplents i els vocals han de posseir una titulació o especialització iguals o superiors a les exigides per a l'accés a les places convocades.
  
3. Constitució i actuació. El tribunal no pot constituir-se ni actuar sense l'assistència, com a mínim, de tres dels seus membres titulars o suplents, indistintament. Les decisions s'han d'adoptar per majoria de vots dels membres presents, i el vot de qualitat del president del tribunal resoldrà en cas d'empat.
  
Si els membres del tribunal, una vegada iniciades les proves de l'oposició o les qualificacions dels mèrits del concurs, cessen en els càrrecs en virtut dels quals van ser designats, continuaran exercint les funcions corresponents fins que finalitze totalment el procediment selectiu.
  
L'actuació del tribunal s'ajustarà estrictament a les bases de la convocatòria. No obstant això, el tribunal resoldrà els dubtes que sorgisquen de la seua aplicació i podrà prendre els acords que corresponguen per a aquells supòsits no establits en aquestes bases.
  
El tribunal podrà acordar la incorporació d'assessors especialistes per a totes o algunes de les proves. Aquests assessors s'han de limitar a valorar els exercicis corresponents a la seua especialitat tècnica i han de col·laborar amb el tribunal exclusivament d'acord amb aquesta especialitat.
  
4. Vinculació de les resolucions del tribunal. El president de la Mancomunitat ha de resoldre d'acord amb la proposta del tribunal, que tindrà caràcter vinculant.
  
Vuitena. Calendari de realització de les proves
  
1. El lloc, data i hora de realització dels exercicis de les proves selectives seran fixats en la resolució de la Presidència on es faça pública l'admissió i exclusió dels aspirants a què es refereix la base quarta.
  
2. L'ordre d'actuació, en aquells exercicis que no puguen realitzar-se conjuntament, serà l'alfabètic, i començarà per l'aspirant el primer cognom del qual comence por la lletra que resulte del sorteig celebrat per la Generalitat Valenciana per a la selecció de personal.
  
3. Les persones aspirants, que hi han d'assistir4 proveïdes amb el document nacional d'identitat, seran convocades per a cada exercici en crida única i llevat de casos de força major degudament justificats i apreciats lliurement pel tribunal. La no-presentació d'una persona aspirant a qualsevol dels exercicis obligatoris en el moment de ser cridada determinarà automàticament la pèrdua del dret a participar en els exercicis i, en conseqüència, quedarà exclosa del procés selectiu.
  
4. Una vegada començades les proves selectives no serà obligatòria la publicació dels successius anuncis de la realització de les restants proves en el Butlletí Oficial de la Província. Aquests anuncis, els ha de fer públics el tribunal als locals on s'hagen efectuat les proves anteriors i al tauler d'anuncis de la Mancomunitat.
  
Novena. Sistema de qualificació
  
1. Tots els exercicis obligatoris seran eliminatoris i qualificats fins a un màxim de 5 punts, sent eliminats els opositors que no arriben a un mínim de 2,5 punts en cada un d'ells.
  
2. El nombre de punts que podrà ser atorgat per cada membre del tribunal, en cada un dels exercicis, serà de 0 a 5.
  
3. Les qualificacions s'adoptaran sumant les puntuacions atorgades pels distints membres del tribunal i dividint el total pel nombre d'assistents a aquell, sent el quocient la qualificació definitiva.
  
4. L'ordre de qualificació de l'oposició estarà determinat per la suma de les puntuacions obtingudes en el conjunt dels exercicis.
  
5. Determinada la puntuació obtinguda per les persones aspirants en la fase d'oposició, se sumarà a l'obtinguda en la fase de concurs d'acord amb el que estableix la base sisena, a fi de fixar la qualificació definitiva.
  
Deu. Relació d'aprovats
  
Finalitzada la qualificació de les persones aspirants, el tribunal publicarà la relació d'aprovats per l'ordre de puntuacions, on aquests no podran excedir del nombre de places convocades, i elevarà la proposta amb caràcter vinculant al president de la Mancomunitat perquè formule el nomenament pertinent. Alhora, remetrà a aquesta autoritat l'acta de l'última sessió.
  
Onze. Presentació de documents
  
1. La persona aspirant proposada ha d'aportar davant de la Mancomunitat, dins del termini de 20 dies naturals des que es facen públiques les relacions d'aprovats, els documents acreditatius de les següents condicions que per a prendre part en l'oposició s'exigeixen en la base segona:
  
a) Document acreditatiu de no patir cap malaltia ni defecte físic que impedisquen l'exercici normal de la funció que cal exercir.
  
b) Declaració jurada o promesa de no haver sigut separat mitjançant procediment disciplinari de cap administració pública, ni estar inhabilitat per a l'exercici de funcions públiques.
  
2. Les persones que, dins del termini indicat i llevat dels casos de força major, no presentaren la documentació no podran ser nomenades, i quedaran anul·lades totes les seues actuacions, sense perjudici de la responsabilitat en què puguen haver incorregut per falsedat en la seua instància.
  
Dotze. Nomenament i presa de possessió
  
1. Conclòs el procés selectiu i aportats els documents a què es refereix la base anterior, el president, d'acord amb la proposta del tribunal qualificador, nomenarà el funcionari de carrera, el qual ha de prendre possessió del lloc en el termini de 30 dies, comptador des de l'endemà de la notificació del nomenament, havent de prestar jurament o promesa, prèviament, de conformitat amb el que estableix el Reial Decret 707/1979, de 5 d'abril.
  
2. Si el funcionari nomenat no pren possessió del lloc en el termini assenyalat, quedarà en la situació de cessant, amb la pèrdua de tots els drets derivats de la convocatòria i del nomenament conferit.
  
Tretze. Incompatibilitats
  
Els funcionaris nomenats quedaran subjectes al règim d'incompatibilitats del sector públic, d'acord amb la normativa vigent.
  
Catorze. Incidències
  
1. L'aprovació de les bases de la convocatòria i els actes administratius que seguisquen podran ser objecte de recurs per les persones interessades en els casos i en la forma establida per la Llei 30/1992, del Règim Jurídic de les Administracions públiques i del Procediment Administratiu Comú.
  
2. Per a tot allò no establit en aquests bases o en allò que les contradiga, serà aplicable la Llei 7/1985, de 2 d'abril; el Reial Decret Llei 781/1986, de 18 d'abril; la Llei 30/1984, de 2 d'agost, amb les modificacions introduïdes per la Llei 23/1988, de 28 de juliol; el Reial Decret 896/1991, de 7 de juny; el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; el Decreto 33/1999, de 9 de març, del Govern Valencià; el Reial Decret 364/1995, de 10 de març, pel qual s'aprova el Reglament per a l'Ingrés del Personal al Servei de l'Administració de l'Estat; i la resta de les disposicions reglamentàries sobre la matèria.
  
ANNEX
  
Programes del primer exercici
  
I. Matèries comunes.
  
Tema 1. La Constitució. Pluralitat de significats. La Constitució com a text normatiu. La Constitució espanyola.
  
Tema 2. La llei. Concepte i caràcters. Les lleis estatals en el sistema espanyol. Normes del Govern amb força de llei. Els tractats internacionals com a norma de dret intern.
  
Tema 3. Les relacions entre l'ordenament estatal i els ordenaments autònoms. Lleis estatals i autonòmiques.
  
Tema 4. El reglament. La potestat reglamentària: formació i fonament. Distinció de figures afins. Les relacions entre la llei i el reglament.
  
Tema 5. L'ordenament comunitari. Formació i caràcters. Tractats i dret derivat. Dret comunitari i dret dels països membres. Dret comunitari i comunitats autònomes.
  
Tema 6. La Corona. Les funcions del rei. El referendament.
  
Tema 7. Les Corts Generals, composició, atribucions i funcionament. Òrgans de control dependents de les Corts Generals. El Defensor del Poble i el Tribunal de Comptes.
  
Tema 8. El poder judicial. Regulació constitucional de la justícia. El Consell General del poder judicial. La nova organització de l'administració de justícia a Espanya.
  
Tema 9. El Govern en el sistema constitucional espanyol. La designació i remoció del president del Govern. El Govern: composició i funcions.
  
Tema 10. L'administració de l'estat. L'estructura departamental i els seus òrgans superiors. Òrgans consultius. L'administració perifèrica.
  
Tema 11. Les comunitats autònomes. La distribució territorial del poder en els estats contemporanis. El caso espanyol. Evolució històrica i situació actual.
  
Tema 12. L'Estatut d'Autonomia de la Comunitat Valenciana. Estructura. Característiques generales i principis informadors.
  
Tema 13. L'administració institucional. Origen, tipologia i règim jurídic.
  
Tema 14. Els principis d'organització administrativa.
  
Tema 15. Les comunitats europees: origen i evolució. Organització i competències.
  
Tema 16. La funció pública. Els diversos sistemes de funció pública i sistema espanyol.
  
Tema 17. Els principis constitucionals: l'estat social i democràtic de dret. Els valors superiors en la Constitució espanyola.
  
Tema 18. Els drets fonamentals, les llibertats públiques i els drets socials i econòmics en la Constitució espanyola. La protecció i suspensió dels drets fonamentals.
  
II. Matèries específiques
  
A) Part general
  
Tema 1. El règim local. Principis constitucionals de l'administració local a Espanya. Garantia institucional de l'autonomia local. Contingut i límits de l'autonomia. Doctrina del Tribunal Constitucional.
  
Tema 2. Fonts de l'ordenament local. Legislació estatal sobre regim local. Legislació autonòmica local. Les seues relacions amb l'estatal. Problemàtica de l'aplicació a les entitats locals de les lleis estatals i autonòmiques de caràcter sectorial.
  
Tema 3. La potestat reglamentària de les entitats locals. Òrgans titulars. Reglament orgànic i ordenances: distinció, procediment d'elaboració i aprovació. La publicació de les normes locals. Els bans.
  
4. Les entitats locals. Classes. El municipi. Concepte. El municipi com a entitat bàsica de l'organització territorial de l'estat, representativa dels interessos locals i com a organització prestadora dels serveis públics. Estructura dels municipis espanyols. Criteris de classificació.
  
Tema 5. Elements del municipi. El territori. La població municipal. Classificació. L'empadronament. Drets dels veïns. La participació de veïns en l'administració local. Drets dels estrangers.
  
Tema 6. Les eleccions locals. Evolució en el dret espanyol i principis de la legislació electoral vigent. Els partits polítics en la representació local. El districte electoral. Electors i elegibles. L'administració electoral. Procediment electoral.
  
Tema 7. L'alcalde. Elecció, remoció i cessament. Competències i estatut personal. Els tinents d'alcalde. Representacions personals de l'alcalde. Règim jurídic de l'activitat de l'alcalde.
  
Tema 8. El ple de l'ajuntament. Composició i funcions. Comissió de govern. Composició i funcions. L'organització complementària de municipis i províncies.
  
Tema 9. Règims especials municipals. Consell obert. Altres règims especials. Les àrees metropolitanes. Mancomunitats i agrupacions de municipi: creació. Organització i competències. La comarca en el dret local espanyol. Comunitats. L'entitat local menor; organització i competències.
  
Tema 10. La província en l'àmbit de les comunitats autònomes. Comunitats uniprovincials. Les diputacions com a administracions territorials de les comunitats autònomes. Règims provincials especials.
  
Tema 11. Òrgans de govern i administració de la província. El marc constitucional. Composició i integració de les diputacions. La Comissió de Govern. El president de la Diputació. Atribucions dels distints òrgans de govern.
  
Tema 12. Teoria general de les competències locals. Sistemes de determinació de la competència local. El criteri de l'interés prevalent i l'articulació de competències dels ens públics. Competències i obligacions mínimes. Els conflictes de competències i d'atribucions.
  
Tema 13. Règim de sessions i acords de les corporacions locals. Normes reguladores. Les sessions. Classes. Els acords de les corporacions locals. Classes i formes. Informes del secretari i de l'interventor. Actes i certificats. Les resolucions del president de la corporació.
  
Tema 14. Especialitats locals de l'acte administratiu. L'ús del castellà i altres llengües oficials. Impugnació dels actes locals per part de l'administració de l'estat i de les comunitats autònomes. Efectivitat dels actes administratius locals. El procediment executiu local.
  
Tema 15. La revisió dels actes administratius locals. La revisió d'ofici.
  
Tema 16. Recursos administratius i jurisdiccionals contra actes de les corporacions locals.
  
Tema 17. La contractació local: principis generals i peculiaritats del règim local. Especial consideració de l'extinció dels contractes i de les garanties i responsabilitat en la contractació.
  
Tema 18. El patrimoni de les entitats locals. Classificació dels béns. El domini públic local. Béns patrimonials de les entitats locals. L'inventari. Béns comunals. Adquisició i alienació de béns propis. Administració, ús i aprofitament dels béns patrimonials. Les forests. Classes i règim jurídic.
  
Tema 19. Obres municipals. Antecedents i regulació actual. Classificació de les obres. Procés d'elaboració i aprovació dels projectes d'obres. Execució del projecte. Responsabilitat derivada de les obres.
  
Tema 20. Intervenció dels ens locals en l'activitat privada; principis i límits. Mitjans d'intervenció. Règim jurídic de les llicències.
  
Tema 21. La funció pública local. Concepte i classes de funcionaris. Els habilitats nacionals de l'administració local. Categories i atribucions. Selecció i formació.
  
Tema 22. Funcionaris de carrera de l'administració local. Grups, escales i atribucions.
  
Tema 23. Drets i deures dels funcionaris públics locals. Llibertats polítiques i sindicals. Situacions administratives.
  
Tema 24. Règim de retribucions. Drets passius i Seguretat Social dels funcionaris locals. Extinció de la relació funcionarial.
  
Tema 25. La responsabilitat administrativa dels funcionaris locals. Règim disciplinari. Responsabilitat civil i penal de les autoritats i funcionaris locals.
  
Tema 26. Col·laboració i cooperació entre les administracions territorials. Assistència a les entitats locals. Modalitats. El pla provincial d'obres i serveis. Acció comunitària i comarques d'acció especial.
  
Tema 27. L'ordenació territorial: classes de plans d'ordenació. El Pla General d'Ordenació Urbana. Normes subsidiàries i complementàries. Plans parcials i especials. Estudis de detall.
  
Tema 28. Règim urbanístic de la propietat del sòl: principis generals. La classificació i qualificació del sòl com a tècnica de vinculació objectiva del sòl a destinacions urbanístiques. Drets i deures bàsics dels propietaris en el sòl urbà i en l'urbanitzable. Aprofitament permés pel planejament, aprofitament tipus i aprofitament susceptible d'adquisició pels propietaris.
  
Tema 29. Obtenció de sòls dotacionals en actuacions sistemàtiques i asistemàtiques. La llicència urbanística.
  
Tema 30. La Llei d'Hisendes Locals: principis inspiradors.
  
Tema 31. El pressupost de les entitats locals: contingut, aprovació, execució i liquidació.
  
Tema 32. Impostos municipals. Anàlisi de les seues figures principals.
  
Tema 33. Taxes, contribucions especials i preus públics.
  
Tema 34. Ordenances fiscals. Finalitats, característiques i tramitació.
  
Tema 35. La comptabilitat de les entitats locals. Control i fiscalització.
  
Tema 36. Despeses i pagaments de les entitats locals. Fases de la despesa.
  
B) Part especial
  
Tema 1. Maneres de gestió dels serveis públics locals. La iniciativa pública local de l'article 8 de la Llei 7/1985, de 2 d'abril.
  
Tema 2. La concessió. L'arrendament. El concert. L'empresa municipal. La gestió interessada. Els convenis.
  
Tema 3. Competències locals en matèria d'abastos. Escorxadors, mercats, llotges de peix, establiments alimentaris.
  
Tema 4. Competències locals en matèria de sanitat i beneficència. Cementeris.
  
Tema 5. Serveis públics de subministrament. Competències de les corporacions locals. Especial consideració del subministrament d'aigua potable.
  
Tema 6. Competències de les corporacions locals en matèria de salubritat: sanejament, recollida i tractament de residus sòlids. Defensa del medi ambient.
  
Tema 7. Competències locals en matèria d'educació i cultura.
  
Tema 8. Competències en matèria de vies de comunicació, circulació i transport.
  
Tema 9. Competències locals en relació amb l'habitatge i protecció civil. Competència en matèria de turisme i esport.
  
Tema 10. Les mancomunitats de municipis. Programes específics. Ajudes.
  
Tema 11. La Mancomunitat de La Ribera Alta. Estatuts. Estructura.
  
Tema 12. Òrgans de govern de la Mancomunitat de la Ribera Alta. El Ple. Composició. Forma d'elecció dels membres. Funcions.
  
Tema 13. El president de la Mancomunitat. Forma d'elecció. Funcions. El vicepresident o vicepresidents. Funcions.
  
Tema 14. La Comissió de Govern de la Mancomunitat. Composició. Forma d'elecció. Funcions.
  
Tema 15. Funcionament del Ple de la Mancomunitat. Règim de sessions. Règim d'aprovació dels acords. Règim jurídic de les actes.
  
Tema 16. El règim econòmic de la Mancomunitat de la Ribera Alta. Dels recursos econòmics de la Mancomunitat. Les ordenances fiscals. Aportacions dels municipis. El pressupost. El personal de la Mancomunitat de la Ribera Alta.
  
Tema 17. Vigència, modificació d'estatuts i dissolució de la Mancomunitat. Adhesió a la Mancomunitat. Separació de municipis de la Mancomunitat.
  
Tema 18. Els consorcis en l'esfera local.
  
Tema 19. El Consorci Mediambiental de la Ribera. Estatuts. Estructura.
  
Tema 20. Òrgans de govern del Consorci Mediambiental de la Ribera. La Junta General. Composició. Forma d'elecció dels membres. Funcions.
  
Tema 21. La comissió executiva del Consorci. Composició. Forma d'elecció. Funcions.
  
Tema 22. El president del Consorci. Forma d'elecció. Funcions. El vicepresident o vicepresidents. Funcions. El gerent. Funcions.
  
Tema 23. Funcionament de la Junta General del Consorci. Règim de sessions. Règim d'aprovació dels acords.
  
Tema 24. El règim econòmic del Consorci Mediambiental de la Ribera. Dels recursos econòmics del Consorci. Del personal del consorci.
  
Tema 25. Vigència, modificació d'estatuts i dissolució del Consorci. Incorporació de nous membres al Consorci. Separació d'entitats del consorci.
  
Tema 26. Els organismes autònoms en l'esfera local.
  
Tema 27. L'Agència Energètica de la Ribera. Estatuts. Estructura.
  
Tema 28. El Consell Directiu de l'Agència. Composició. Forma d'elecció. Funcions.
  
Tema 29. El president de l'Agència. Forma d'elecció. Funcions. El vicepresident o vicepresidents. Funcions.
  
Tema 30. El director de l'Agència. Funcions.
  
Tema 31. El Comité Assessor de l'Agència. Composició. Funcions.
  
Tema 32. Funcionament del Consell Directiu de l'Agència. Règim de sessions. Règim d'aprovació dels acords.
  
Tema 33. El règim econòmic de l'Agència Energètica de la Ribera. Dels recursos econòmics de l'Agència. Del personal de l'Agència.
  
Tema 34. Dissolució i liquidació de l'Agència.
  
Tema 35. Característiques geogràfiques de la comarca de la Ribera Alta.
  
Tema 36. Característiques sociodemogràfiques de la comarca de la Ribera Alta.